CELEX: 32019R0680
Language: hu
Date: 2019-04-30 00:00:00
Title: A Bizottság (EU) 2019/680 rendelete (2019. április 30.) a kozmetikai termékekről szóló 1223/2009/EK európai parlamenti és tanácsi rendelet VI. mellékletének módosításáról (EGT-vonatkozású szöveg.)

2.5.2019   
               
               
                  HU
               
               
                  Az Európai Unió Hivatalos Lapja
               
               
                  L 115/3
               
            
         A BIZOTTSÁG (EU) 2019/680 RENDELETE
         (2019. április 30.)
         a kozmetikai termékekről szóló 1223/2009/EK európai parlamenti és tanácsi rendelet VI. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (2) bekezdésére,
         mivel:
         
                     (1)
                  
                  
                     A fogyasztók biztonságával foglalkozó tudományos bizottság (FBTB) 2018. július 30-i szakvéleményében (2) arra a következtetésre jutott, hogy a fenilén-bisz-difeniltriazin fényvédő és egyéb kozmetikai termékekben UV-szűrőként legfeljebb 5 tömegszázalékos koncentrációban biztonságosan felhasználható, ugyanakkor a felhasználás kizárólag bőrön alkalmazott kozmetikai termékekben biztonságos, az olyan termékekben viszont nem, amelyek belélegzéssel történő expozícióhoz vezethetnek.
                  
               
                     (2)
                  
                  
                     Az FBTB szakvéleménye alapján, valamint a technikai és tudományos haladás figyelembevétele érdekében a fenilén-bisz-difeniltriazin használatát indokolt engedélyezni kozmetikai termékekben UV-szűrőként legfeljebb 5 tömegszázalékos koncentrációban, kivéve az olyan alkalmazásokat, amelyek a belélegzés lehetősége miatt a végfelhasználó tüdejét érő expozícióhoz vezethetnek.
                  
               
                     (3)
                  
                  
                     Az 1223/2009/EK rendelet VI. mellékletét ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések összhangban vannak a Kozmetikai Termékek Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1223/2009/EK rendelet VI. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 30-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 342., 2009.12.22., 59. o.
         
         
            (2)  SCCS/1594/18.
      
      
         
            MELLÉKLET
            Az 1223/2009/EK rendelet VI. melléklete a következő bejegyzéssel egészül ki:
            
               
                            
                        
                        
                           Az anyag azonosítása
                        
                        
                           Feltételek
                        
                        
                            
                        
                     
                           Hivatkozási szám
                        
                        
                           Kémiai név/INN/XAN
                        
                        
                           Az összetevők glosszáriumában szereplő közhasználatú név
                        
                        
                           CAS-szám
                        
                        
                           EC-szám
                        
                        
                           A termék típusa, testrészek
                        
                        
                           Legnagyobb koncentráció a felhasználásra kész készítményben
                        
                        
                           Egyéb
                        
                        
                           Az alkalmazási feltételek és figyelmeztetések szövege
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „31
                        
                        
                           3,3′-(1,4-polifenilén)bisz(5,6-difenil-1,2,4-triazin)
                        
                        
                           Fenilén-bisz-difeniltriazin
                        
                        
                           55514-22-2
                        
                        
                           700-823-1
                        
                        
                            
                        
                        
                           5 %
                        
                        
                           Nem használható olyan alkalmazásokban, amelyek a belélegzés lehetősége miatt a végfelhasználó tüdejét érő expozícióhoz vezethetnek.”